## 10. évfolyam

Óraszám: 108 óra

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Színház- és drámatörténet: dráma a reformáció korában. Az angol reneszánsz | 5 |
| 2. A barokk és a rokokó irodalma | 7 |
| 3. A felvilágosodás irodalma | 35 |
| 4. A romantika irodalma | 10 |
| 5. A magyar romantika irodalma | 32 |
| 6. Összefoglalás, rendszerezés, felkészülés az év végi vizsgára | 19 |
| *Összes óraszám:* | *108* |

*1. Színház- és drámatörténet: dráma a reformáció korában. Az angol reneszánsz*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismeri az angol reneszánsz színház és dráma jellemzőit,
* képes a shakespeare-i dramaturgia és nyelvezet befogadására
* reflektál Shakespeare drámaírói életművének hatására
* megérti a tragikum és a komikum műfajformáló működését

A témakör tanulása eredményeként a tanuló:

* ismer néhány Shakespeare-témát, szállóigét;
* képes egy mű részletes elemzése kapcsán a hősök jellemzésére, magatartásuk, konfliktusaik értékelésére
* megérti a befogadói elvárások (korabeli közönség) és a dramaturgia összefüggését
* felismeri a dráma másik létformáját (aktuális színházi előadások, rendezői értelmezések hatásával);
* értékeli az újrafordítások, filmes feldolgozások jelentésmódosítását

Fejlesztési feladatok és ismeretek

* A színházi kultúra alapvető változásai a görög színháztól a shakespeare-i színházig
* A műelemző képesség fejlesztése, a hősök jellemzése, magatartásuk, konfliktusaik megértése
* Kötelező olvasmány: Shakespeare: Rómeó és Júlia

Fogalmak: blank verse, commedia dell’arte, hármas színpad, a shakespeare-i dramaturgia, királydráma, bosszúdráma, lírai tragédia

Javasolt tevékenységek

* Magatartásformák, konfliktusok, értékek felismerése, szembesítése, a drámai művekben felvetett erkölcsi problémák megértése, mérlegelése
* Drámai helyzetek és dramaturgiai eszközök megértése drámajátékon keresztül, részvétel drámai jelenet kidolgozásában és előadásában
* Lehetőség szerint a szerző valamely művéből készült kortárs színházi előadás megtekintése, a színházi előadás élményének megbeszélése, feldolgozása
* Védő és vádbeszéd írása

*2. A barokk és a rokokó*

Óraszám: 7 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Az irodalomtörténeti korszakolás sajátosságainak, nehézségeinek, céljainak megismerése
* A művelődéstörténeti kontextus jelentőségének megértése az irodalmi mű elemzésében
* A korstílus fogalmának rögzítése; az irodalom és a társművészetek kapcsolatának érzékelése

A témakör tanulása eredményeként a tanuló:

* ismeri a barokk formajegyeit az irodalmi művekben és más művészeti ágakban is, összhangban az irodalommal
* megismeri világkép és műfajok, poétikai / retorikai megoldások összefüggését
* tisztában van az eposzi kellékek hagyományozódásával, az antik és barokk eposzok különbségével (koncepció, szerkezet, értékrend, embereszmény)

Fejlesztési feladatok és ismeretek

* Az irodalomtörténeti korszak történelmi, művelődéstörténeti hátterének, sajátosságainak tanulmányozása
* A törzsanyagban felsorolt szerzők és műveik megismerése, rendszerezése:
* Vitairatok, vallásos értekezések - A katolikus megújulás
* Pázmány Péter: 5 szép levél
* Portré: Zrínyi Miklós és a barokk eposz
* Kötelező olvasmány: Szigeti veszedelem (részletek)
* Mikes: Törökországi levelek
* tudományos élet Apáczai Csere János: Magyar Enciklopédia
* A kuruc kor lírája: műfajok, művek
* Rákóczi-nóta
* Őszi harmat után

Fogalmak: barokk, katolikus megújulás (ellenreformáció), jezsuita, barokk eposz, barokk körmondat, pátosz, röpirat, fiktív levél, kuruc, labanc, bujdosóének, toborzó dal, kesergő, rokokó, emlékirat

Javasolt tevékenységek

* az általános iskolai tudás felelevenítése.
* grafikai szervezők használata listakészítés, pókhálóábra készítése
* a magyar irodalomtörténettel és a nemzeti kultúrával, hagyományokkal kapcsolatos ismeretek elmélyítése a törzsanyaghoz tartozó művek közös olvasásával és értelmezésével

*3.1 Az európai felvilágosodás*

Óraszám: 11 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* A korstílus fogalmának megfelelő használata az európai művelődéstörténetben
* Az európai irodalom nagy korstílusai jellemzőinek, történelmi és eszmei hátterének megismerése
* Az európai irodalom nagy korstílusai időbeli és térbeli viszonyainak, különbségeinek megismerése
* A korstílus felhasználása az irodalmi elemzés egyik kontextusaként
* Megfigyeli az irodalom és képzőművészet kapcsolatát

A témakör tanulása eredményeként a tanuló:

* megkülönbözteti az eszmetörténeti korszak, filozófiai irányzat és stílusirányzat kategóriáit;
* megismeri a bölcseleti háttér és a stílusirányzat, műfaj, tematika néhány összefüggését, az egyes irányzatok jellemző tendenciáit
* felismeri a klasszicista normatív esztétika sajátosságait (műfaji hierarchia, szabályok);
* a korabeli elvárások és a dramaturgia összefüggését;
* megérti a komikum műfajformáló minőségét és változatait (helyzet- és jellemkomikum);
* képes egy mű részletes elemzése kapcsán a hősök jellemzésére, magatartásuk, konfliktusaik értékelésére;
* részt vesz egy jelenet kidolgozásában és előadásában

Fejlesztési feladatok és ismeretek

* A klasszicizmus és szentimentalizmus eszmetörténeti háttere, főbb sajátosságai
* A felvilágosodás, mint mozgalom és mint eszmetörténeti irányzat
* Swift:Gulliver utazásai(részletek)
* Kötelező olvasmány: Voltaire: Candide (részletek)
* A francia klasszicista dráma
* Kötelező olvasmány: Moliere: A fösvény vagy Tartuffe
* Goethe: Faust I. (részletek
* Burns: John Anderson
* Falusi randevú

Fogalmak: felvilágosodás, klasszicizmus, szentimentalizmus, enciklopédia, racionalizmus, empirizmus, utaztató regény, tézisregény, „sziget regény”, szatíra, gúny, klasszicista dráma, normatív poétika, rezonőr, weimari klasszika, drámai költemény

Javasolt tevékenységek

* A tanév során megismert szövegek új szempontú rendszerezése, áttekintése a történetiség, a korstílusok nézőpontjából
* a regények és a dráma otthoni olvasása után közös megbeszélés
* pármunka, csoportmunka,
* prezentációkészítés,
* grafikai szervezők használata listakészítés,
* rövid esszé, értelmezés, összehasonlítás,
* megbeszélés, vita, reflektálás
* színházlátogatás, illetve színházi előadás élményének megbeszélése.

*3.2 A felvilágosodás korának magyar irodalmából: rokokó, klasszicizmus, szentimentalizmus*

Óraszám: 9 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Az irodalomtörténeti korszakolás sajátosságainak, nehézségeinek, céljainak megismerése
* A művelődéstörténeti kontextus jelentőségének megértése az irodalmi mű elemzésében
* tudatosítja a nyelvújítási mozgalom jelentőségét;

A témakör tanulása eredményeként a tanuló:

* ismeri a magyar nyelv ügyében született legfontosabb programok, értekezések gondolatait;
* ismeri a magyar felvilágosodás időszakának, irodalmi életének néhány sajátosságát;
* ismeri Kazinczy tevékenységét;
* tisztában van Csokonai műveinek jellegével, az alkotó helyével, szerepével a magyar irodalom történetében
* felismer jellemző stílusirányzatokat, műfajokat, verstípusokat és versformákat;
* alkalmassá válik egy-egy szóbeli témakör kifejtésére;
* képes memoriterek tolmácsolására

Fejlesztési feladatok és ismeretek

* A korstílus fogalmának rögzítése; az irodalom és a társművészetek kapcsolata
* a magyar irodalomtörténettel és a nemzeti kultúrával, hagyományokkal kapcsolatos ismereteinek elmélyítése a törzsanyagban rögzített szerzők és műveik olvasásával és értelmezésével:
* Csokonai: Dorottya (részletek)
* Kazinczy: Tövisek és virágok (részletek)
* Csokonai portréja
* Az estve
* A boldogság
* Memoriter: Tartózkodó kérelem
* Szerelemdal a csikóbőrös kulacshoz
* Memoriter: A Reményhez
* A Magánossághoz

Fogalmak: vátesz, röpirat, komikus vagy vígeposz, szentimentális levélregény, nyelvújítás, ortológusok, neológusok, stílusszintézis, piktúra, szentencia, anakreoni dalok, népies helyzetdal

Javasolt tevékenységek

* Az irodalomtörténeti korszak történelmi, művelődéstörténeti hátterének, sajátosságainak tanulmányozása az internetes kutatómunkával
* prezentáció készítése
* közös olvasás, szövegértelmezés, szómagyarázat
* stílusjegyek azonosítása csoportmunkában
* színházi előadás vagy film megtekintése a Dorottya c. műről

*3.3 A klasszicizmus és kora romantika a magyar irodalomban*

Óraszám: 15 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* ismeri a magyar színjátszás történetének néhány sajátosságát (az állandó magyar színház hiányát, törekvéseket a létrehozására);
* képes társadalmi, közösségi és egyéni konfliktusok, kérdésfelvetések szellemi hátterének feltárására a társadalomtörténeti jelenségként is értelmezett irodalomban
* képes művek történeti nézőpontú megközelítésére, a megjelenő esztétikai, lét- és történelem-filozófiai kérdések és válaszok érzékelésére és értelmezésére
* intertextuális utalások azonosítása és értelmezése, következtetések levonása
* egyes műfaji konvenciók jelentéshordozó szerepének felismerése

A témakör tanulása eredményeként a tanuló:

* tisztában van Kölcsey és Berzsenyi életművének jellegével, az alkotók helyével, szerepével a magyar irodalom történetében
* felismer jellemző stílusirányzatokat, műfajokat, verstípusokat és versformákat;
* Kölcsey és Berzsenyi és Katona kapcsán alkalmassá válik alkotásaik és a műveikről szóló vélemények, elemzések értelmezésére;
* képes elemezni nemzeti tragédiánk sajátosságait (problematika, drámai szerkezet és nyelv, sajátos lezárás, „megoldás)
* megismer néhány álláspontot a műértelmezéshez;
* alkalmassá válik a mű értelmezéseinek kritikus befogadására;
* alkalmassá válik egy szóbeli érettségi témakör anyagának összeállítására és az abban megjelölt feladat kifejtésére
* képes memoriterek tolmácsolására

Fejlesztési feladatok és ismeretek

* Lírai beszédhelyzetek, szerepek, alapvető műfajok (dal, epigramma, óda, elégia)
* Líra és metrika, líra és zeneiség: az ütemhangsúlyos és időmértékes verselés alapjai
* Portré: Berzsenyi Dániel
* Osztályrészem
* Levéltöredék barátnéhoz
* A közelítő tél
* A magyarokhoz I.
* Kisfaludy Károly: Mohács (részletek)
* Portré: Kölcsey Ferenc
* Himnusz
* Vanitatum vanitas
* Zrínyi dala
* Zrínyi 2. éneke
* Kölcsey: Nemzeti hagyományok (részletek)
* Memoriter: Berzsenyi Dániel: A közelítő tél (1. versszak)
* Berzsenyi Dániel: A magyarokhoz (I.) (1. versszak)
* Berzsenyi Dániel: Osztályrészem (1. versszak)
* Kölcsey Ferenc: Himnusz (az általános iskolai memoriter felújítása)
* Kölcsey Ferenc: Zrínyi második éneke (részlet)
* Parainesis (részletek)
* Kötelező olvasmány: Katona: Bánk bán

Fogalmak: nemzeti himnusz, értekezés, intelem, értékszembesítő és időszembesítő verstípus, nemzeti identitás, közösségi értékrend, költői öntudat, prófétai szerephelyzet

Javasolt tevékenységek

* A hazához fűződő viszonyt tematizáló lírai és prózai szövegek olvasása, értelmezése
* Világkép és műfajok, kompozíciós, poétikai és retorikai megoldások összefüggéseinek felismertetése
* Bevezetés a költészet olvasásába: néma és hangos olvasás
* megzenésített versek befogadása, versmondás,
* költemények kreatív-produktív feldolgozása
* A törzsanyagban megnevezett költemények részletesebb értelmezése a korábban megismert stilisztikai-poétikai fogalmak segítségével
* Lehetőség szerint megtekintünk egy színházi előadást (vagy felvételét), és közös elemzéssel értékeljük az adott interpretációt;

*4. A romantika irodalma*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* A korstílus fogalmának használata az európai művelődéstörténetben
* Az európai irodalom nagy korstílusa jellemzőinek, történelmi és eszmei hátterének megismerése
* Irodalom és képzőművészet kapcsolata; a korstílus jelenléte a képzőművészetekben

A témakör tanulása eredményeként a tanuló:

* ismeri az európai irodalom nagy korstílusait, azok időbeli és térbeli viszonyainak, különbségeinek jegyeit
* felismeri az életművek egymásmellettiségét az 1830-as években (klasszika, romantika, realizmus tendenciái) és a romantika korstílus jellegét, jelentőségét; a romantika és a kritikus, realista szemlélet együtthatását
* megismeri az irodalmi liberalizmus szerepét és hatását az esztétikára (új műfaji változatok; stiláris és hangnemi összetettség, irónia és groteszk)
* képes Puskin: Anyegin c. művének elemző bemutatására a közös értelmezés után
* alkalmassá válik a korszakról, a szerzőkről, művekről szóló vélemények kritikus befogadására
* képes egy lehetséges szóbeli tétel kifejtésére.

Fejlesztési feladatok és ismeretek

* A korstílus felhasználása az irodalmi elemzés egyik kontextusaként
* Az európai romantika sajátosságai; néhány szövegrészlet a romantikus művek köréből
* Byron: Child Harold (részlet)
* Scott: Ivanhoe (részletek)
* Poe: A Morgue utcai kettős gyilkosság
* Hugo: A párizsi Notre Dame (részletek)
* Heine: Loreley
* Kötelező olvasmány: Puskin: Anyegin (részletek)
* Mickiewicz: A lengyel anyához

Fogalmak: korstílus, romantika, verses regény, történelmi regény, felesleges ember

Javasolt tevékenységek

* beszámoló/ könyvajánló készítése egyéni olvasmányélmény alapján a korszak műveiből;
* közös és önálló műértelmezés,
* összehasonlító elemzés, jellemzés írása, rövid esszé, reflektálás
* vallomás, vita
* portfólió készítése
* pármunka, csoportmunka
* prezentációkészítés

*5.1 Vörösmarty Mihály életműve*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* felismeri a reformkor-nemzeti romantika, népiesség fogalmak tartalmát, szerepét
* ismeri Vörösmarty művészetének sajátosságait
* tisztában van Vörösmarty életművének jellegével, az alkotó helyével, szerepével a magyar irodalom történetében

A témakör tanulása eredményeként a tanuló:

* képes a művek történeti nézőpontú megközelítésére
* a megjelenő esztétikai, lét- és történelemfilozófiai kérdések és válaszok érzékelésére és értelmezésére
* alkalmassá válik a műveikről szóló vélemények, elemzések értelmezésére
* alkalmassá válik egy-egy szóbeli témakör kifejtésére
* képes memoriterek tolmácsolására

Fejlesztési feladatok és ismeretek

* Egyes műfaji konvenciók jelentéshordozó szerepének felismerése
* A szépirodalmi szövegekben megjelenített értékek, erkölcsi kérdések, motivációk, magatartásformák felismerése, értelmezése
* Társadalmi, közösségi és egyéni konfliktusok, kérdésfelvetések szellemi hátterének feltárása a társadalomtörténeti jelenségként is értelmezett irodalomban
* Vörösmarty Mihály pályája
* Kötelező olvasmány: Csongor és Tünde
* Szózat
* Memoriter: Szózat
* Gondolatok a könyvtárban
* Memoriter: Gondolatok a könyvtárban (részlet)
* A merengőhöz
* Az emberek
* Előszó
* Memoriter: Előszó (részlet)
* A vén cigány

Fogalmak: rapszódia, drámai költemény

Javasolt tevékenységek

* A hazához fűződő viszonyt tematizáló lírai szövegek olvasása, értelmezése Vörösmarty Mihály életművéből a törzsanyagban meghatározottak szerint
* Világkép és műfajok, kompozíciós, poétikai és retorikai megoldások összefüggéseinek felismertetése
* pármunka, csoportmunka a motívumok, intertextualitás felismerésére
* önálló műértelmezés,
* összehasonlítás Petőfi nézeteivel
* prezentációkészítés,
* rövid esszé, vita, reflektálás írása

*5.2 Petőfi Sándor életműve*

Óraszám: 13 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* műelemzések során megismeri Petőfi jellemző témáit, műfajait, poétikai megoldásait, versformáit
* megkülönbözteti jellemző hangnemeit (pl. humor és irónia)
* tisztában van a romantikus korstílus és a népiesség stílustendenciájának együtthatásával

A témakör tanulása eredményeként a tanuló:

* ismeri Petőfi helyét, szerepét a magyar irodalom történetében; költészetének jellegét
* ismeri az életmű főbb alkotói korszakait
* képessé válik Petőfi életművének bemutatására
* a műveiről szóló vélemények, elemzések értelmezésére, kritikus befogadására
* egy szóbeli témakörben kijelölt feladat kifejtésére
* képes memoriterek tolmácsolására

Fejlesztési feladatok és ismeretek

* Petőfi életművének főbb témái (szerelem, táj, haza, forradalom, család, házasság, ars poetica stb.) és műfajainak megismerése
* A négyökrös szekér
* Memoriter: A bánat?....
* A természet vadvirága
* Memoriter: Fa leszek, ha...
* Reszket a bokor, mert..
* Minek nevezzelek?
* Egy gondolat bánt..
* A puszta télen
* Memoriter: A XIX. sz költői (részlet)
* Fekete-piros dal
* Kötelező olvasmány: A helység kalapácsa (részletek)
* Kötelező olvasmány: Az apostol (részletek)
* A költő epikájának (Az apostol, A helység kalapácsa) néhány sajátossága részletek vagy egész mű tanulmányozásán keresztül
* Petőfi alkotói pályájának és életútjának kapcsolatai, főbb szakaszai
* A népiesség és a romantika jelenlétének bemutatása Petőfi Sándor életművében
* Petőfi életútja legfontosabb eseményeinek megismerése; Petőfi korának irodalmi életében
* A Petőfi-életmű befogadástörténetének néhány sajátossága, a Petőfi-kultusz születése
* A Petőfi-életmű szerepe, hatása a reformkor és a forradalom történéseiben

Fogalmak: népiesség, életkép, zsánerkép, elbeszélő költemény, versciklus, helyzetdal, tájlíra, lírai realizmus, látomásköltészet, zsenikultusz

Javasolt tevékenységek

* Az életmű főbb sajátosságainak megismerése a törzsanyagban megnevezett versek szövegre épülő ismeretén, értelmezésén, elemzésén
* pármunka, csoportmunka,
* önálló műértelmezés,
* összehasonlítás,
* Petőfi költő-próféta felfogásának megismerése néhány költői eszközének közös tanulmányozásával
* Petőfi halálának feltérképezése
* prezentációkészítés,
* rövid esszé,
* vita, reflektálás

*5.3 Jókai Mór*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tisztában van a korabeli és a mai olvasóközönség befogadói elvárásainak különbségével
* ismeri Jókai helyét a magyar regényirodalom történetében
* ismeri alkotásmódjának jellemzőit
* felismeri a romantikus ábrázolásmód sajátosságait és a romantikus regény jellemző műfaji változatait

A témakör tanulása eredményeként a tanuló:

* képes egy regény sok szempontú megközelítésére, saját álláspont kifejtésére
* egy regényelemzés kapcsán képes önálló szóbeli tétel keretében egy elemzési feladat kifejtő megfogalmazására
* képes önálló novellaelemzésre

Fejlesztési feladatok és ismeretek

* Művelődéstörténeti kitekintés: a modern olvasóközönség megjelenése, a sajtó és a könyv-nyomtatás szerepe
* A Jókai-regényekben fölmutatott erkölcsi, egyéni és nemzeti-közösségi problémakörök felismerése
* A befogadói horizont tágítása
* Jókai alkotásmódjának jellemzői, a romantikus ábrázolásmód sajátosságai és a romantikus regény jellemző műfaji változatai.
* Felkészítés egy regény sokoldalú megközelítésére, önálló véleménykifejtésre.
* A történetmondás képességének fejlesztése
* Jókai Mór pályája
* Kötelező olvasmány: A tengerszem tündére
* Kötelező olvasmány: A huszti beteglátogatók
* Kötelező olvasmány: Az arany ember

Fogalmak: irányregény, utópia, szigetutópia

Javasolt tevékenységek

* A regény önálló elolvasása
* Elbeszélő szövegek közös órai feldolgozása
* A 19. század néhány jellemző elbeszélő műfajának és irányzatának áttekintése
* prezentációkészítés
* listakészítés
* rövid esszé,
* megbeszélés, vita, reflektálás

*5.4 Irodalomtudomány a romantika korában*

Óraszám: 1 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére eléri az alábbiakat:

* megismeri Bajza József életét és tevékenységét
* megismeri Bajza kritikusként szerzett újító érdemeit

A témakör tanulása eredményeként a tanuló:

* ismeri az iskola neves diákelődjének nézeteit
* erősödik benne a nemzeti érzés

Fejlesztési feladatok és ismeretek

* Irodalomtudomány a romantika korában
* Erdélyi János: A magyar népdalok
* Bajza József: Dramaturgiai és logikai leckék (részletek)

Fogalom: nemzeti szemlélet, korszerű népiesség

Javasolt tevékenységek

* szövegek közös értelmezése az elbeszéléselmélet alapfogalmainak segítségével
* prezentáció készítése
* internetes kutatás

*6. Összefoglalás, rendszerezés, felkészülés az év végi vizsgára*

Óraszám: 19 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felelevenítse a 2 tanév során szerzett ismereteit
* elemzőkészsége elmélyüljön
* hiányos ismereteit kiegészítse
* az irodalmi korszakok, művek közötti összefüggéseket jobban átlássa

A témakör tanulása eredményeként a tanuló:

* egységében látja át a 2 tanév anyagát
* értő olvasóként összevetheti a tanult kisepikai és nagyepikai műfajok jellegzetességeit az egyes művek alapján
* még árnyaltabb véleményt tud megfogalmazni a tárgyalt nagyepikai művekben megjelenő problémákkal, jelenségekkel kapcsolatban

Fejlesztési feladatok és ismeretek

* a kétéves tananyag átismétlése
* rendszerezése

Javasolt tevékenységek

* fogalmak újbóli tisztázása
* verstani és stilisztikai ismeretek közös ismétlése
* a legjelentősebb életművek és nagyepikai alkotások projectmunkában való áttekintése
* vázlatírás
* táblázatok készítése
* kettéosztott napló
* érvelés és műelemzés
* hibaelemzés